เปิดภาพ กู้ภัยไทย ฝ่าเส้นทางสุดทรหด กว่าจะได้ช่วยพี่น้องลาว เขื่อนแตก
เครดิตภาพ: เฟซบุ๊ก ศุภชัย นามแก้ว,เผยสภาพการเดินทางทีมกู้ภัยไทย ที่เข้าไปช่วยเหลือผู้ประสบภัยชาวลาว แสนลำบาก ถนนถูกน้ำจากเขื่อนท่วม รถยนต์ไม่สามารถวิ่งผ่านได้ ผู้นำชุมชนต้องใช้รถคูโบต้าของชาวบ้าน ออกมาลำเรียงสิ่งของให้บริจาค,เมื่อเวลาประมาณ 01.30 น.วันที่ 27 กค.61 นายศุภชัย นามแก้ว หนึ่งในทีมงานกู้ภัยประเทศไทยที่ได้เดินทางไปร่วมช่วยเหลือพี่น้องผู้ประสบภัยจากเขื่อนแตกที่แขวงอัตตะปือ สปป.ลาว ได้โพสต์ภาพและข้อความลงเฟซบุ๊กส่วนตัวรายงานถึงการทำงานเข้าไปช่วยเหลือผู้ประสบภัยในวันแรก ว่า ทีมงานกู้ภัยประเทศไทยได้เเบ่งหน้าที่กันทำเป็น 2 สาย สาย A นำเรือลาดตระเวนค้นหาผู้ประสบภัยทางน้ำบริเวณบ้านไซดอนโขง เเขวงอัตตะปือ พบชาวบ้านเป็นเด็ก เเละผู้ใหญ่ยังมีชีวิตจำนวน 14 ราย ติดอยู่บ้านกลางลำน้ำ กู้ภัยฮุก 31 นครราชสีมาจึงดำเนินการลำเลียงออกมาด้วยความยากลำบากเพราะสภาพเป็นโคลนตม,ส่วนสาย B ได้เดินทางไปที่บ้านตะม้อหยอด เเขวงอัตตะปือ ซึ่งห่างจากปากซองประมาณ 60 กิโลเมตร ระยะทางเข้าไปยากลำบากต้องใช้รถกระบะที่มียางสมบูรณ์เเบบเเละรถเล็กจึงจะสามารถเดินทางเข้าไปได้ เเต่ก่อนจะไปถึงบ้านตะม้อหยอดนั้น ถนนถูกน้ำจากเขื่อนท่วมทำให้รถยนต์ทุกคันไม่สามารถวิ่งผ่านได้ทีมงานปักหลักกันอยู่ที่นั่น เมื่อประเมินสถานการณ์ทราบว่าการที่จะเดินทางไปต่อนั้นจะต้องอาศัยรถจักรยานยนต์ของชาวบ้านเข้าไป โดยการข้ามสะพานลิงที่ทางการลาวสร้างไว้ระยะทางจากถนนที่ถูกตัดขาดถึงบ้านตะหม้อหยอดนั้นประมาณ 25 กิโลเมตร จึงได้ทำการประสานผู้นำชุมชนลำเรียงสิ่งเครื่องอุปโภคบริโภค โดยใช้รถคูโบต้าของชาวบ้านในการลำเลียงสิ่งของให้กับผู้ประสบภัยที่อาศัยอยู่บนเกาะบ้านตะม้อหยอดไม่ต่ำกว่า 700 ชีวิต ซึ่งมีชาวบ้านหินลาด บ้านท่าหินที่ได้รับผลกระทบหนักที่สุดคือน้ำท่วมมิดหลังคา เเต่ชาวบ้านบางส่วนอพยพทางเท้าขึ้นมาเพราะต้องการพากันมาหาหมอ บางรายถึงกับเป็นไข้เนื่องจากฝนตกเเละสภาพอากาศเเปรปรวน อย่างไรก็ตามสิ่งที่จำเป็นเบื้องต้นในขณะนี้คือ อาหาร นมกล่องสำหรับเด็ก ไฟฉายเนื่องจากไม่มีไฟฟ้าส่องสว่าง ยากันยุง ชนิดทา ยาสามัญประจำบ้าน เสื้อผ้า รองเท้าแตะ เครื่องใช้ ผ้าห่มกันหนาว,ในส่วนของผู้เสียชีวิตขอรายงานให้ทราบว่าขณะที่เดินทางไปวันที่ (26กค.) ไม่มีการพบผู้เสียชีวิตเเต่อย่างใด ดังนั้นตัดประเด็นเรื่องโลงศพไปได้เลย เพราะที่ทางการรายงานเป็นเพียงผู้สูญหายยังไม่ได้บอกว่าเสียชีวิตมาก ภาพบางภาพที่ออกเผยเเพร่ทางสื่อโซเชียลเป็นภาพเก่ามาจากประเทศทางทิศเหนือของไทย เหตุเกิดเมื่อปีที่ผ่านมา หากท่านใดมีจิตศรัทธาขอให้เน้นในเรื่องของอาหาร เครื่องอุปโภคบริโภคเป็นหลัก โดยทิ้งท้าย ขอบคุณทหารลาวที่อำนวยความสะดวกให้กับทีมกู้ภัยประเทศไทย ด้วย.
เผยสภาพการเดินทางทีมกู้ภัยไทย ที่เข้าไปช่วยเหลือผู้ประสบภัยชาวลาว แสนลำบาก ถนนถูกน้ำจากเขื่อนท่วม รถยนต์ไม่สามารถวิ่งผ่านได้ ผู้นำชุมชนต้องใช้รถคูโบต้าของชาวบ้าน ออกมาลำเรียงสิ่งของให้บริจาค
เขื่อนแตก,ลาวเขื่อนแตก,กู้ภัยไทย,อัตตะปือ,ลาว,ข่าวทั่วไป